ཉེ་བའི་ལོ་འདི་འགའི་རིང་ལ་ཀྲུང་གོས་མི་རིགས་སྲོལ་རྒྱུན་རིག་གནས་སྲོང་སྐྱོབ་དང་འཕེལ་རྒྱས་གཏོང་རྒྱུའི་སྐོར་གྱི་སྲིད་ཇུས་ཤིག་ལག་བསྟར་བྱས་པས།ཕ་ཡུལ་གཅན་ཚ་རྫོང་ལ་བསྟུད་མར་ཀྲུང་གོའི་སྲོལ་རྒྱུན་རིག་གནས་ཀྱི་ཕ་ས་དང་།ཀྲུང་གོའི་མདའ་རྩེད་ཀྱི་ཕ་ས་སོགས་མིང་གི་ཆོ་ལོ་སྣ་མང་ཞིག་བསྩལ་བྱུང་ལ།དེ་དང་བསྡོངས་ནས་གཅན་ཚའི་ཡུལ་དུ་དར་ཆེ་བའི་མདའ་རྩལ་གྱི་ཁྱད་ཆོས་དང་དར་ཚུལ།འཕེལ་རྒྱས་སོགས་ཀྱི་ཐད་ལ་ཞིབ་འཇུག་གནང་མཁན་གྱི་མཁས་པའང་ལྟོས་བཅས་ཀྱིས་མང་ཙམ་གདའ།དེ་ན་བདག་གི་རྩོམ་ཐུང་འདི་ལྟ་བུར་མཚོན་ན་ལུས་མགོ་མི་ཤོང་སར་ལུས་འཚང་བའི་དཔེ་རུ་འགྱུར་ཉེན་ཆེ་མོད།འོན་ཀྱང་མཁས་པ་དག་གི་ཞིབ་འཇུག་གི་ཁྲོད་མི་འདང་སར་ཁ་སྐོང་དང་།མི་འཐད་སར་ལྟ་ཚུལ་ཕྲན་བུ་ཞིག་གི་ཟུར་བརྒྱན་འབྲི་བའི་ཁུལ་བགྱིས་པ་ཡིན།